Аляксандр Анатолевіч Кержакоў

Аляксандр Анатолевіч Кержакоў (; нар. , , Ленінградская вобласць, СССР) — расійскі футбаліст (нападнік) і тренэр. Адзін з самых паспяховых футбалістаў у гісторыі Расіі. Выступаў за нацыянальную зборную Расіі (2002—2016). На клубным узроўні вядомы ў першую чаргу па выступах за санкт-пецярбургскі «Зеніт».

 Клубная кар’ера 
Пасля заканчэння СДЮШАР «Зеніт» Аляксандр пачаў выступаць за аматарскую каманду «Светагорац» з горада Светагорск. У канцы 2000 года паводле рэкамендацыі Казачэнкі галоўны трэнер «Зеніта» Юрый Марозаў запрасіў Кержакова ў «Зеніт». У новым клубе Кержакоў дэбютаваў 10 сакавіка 2001 года ў матчы 1 тура чэмпіянату Расіі супраць «Ротара» ў Валгаградзе, выйшаў у асноўным складзе і адыграў усю гульню. Амаль адразу атрымаў месца ў асноўным складзе каманды.

28 снежня 2006 года Кержакоў падпісаў кантракт з іспанскім клубам «Севілья» на 5,5 года. Сума трансферу склала 5 млн еўраSevilla move for Kerzhakov. UEFA.com. Партнёрамі Аляксандра па нападзе сталі Луіс Фабіяну і Фрэдэрык Канутэ, аднак іграку не заўсёды знаходзілася месца ў складзе. У 2008 годзе Кержакоў вярнуўся ў Расію ў маскоўскае «Дынама», якое ўзначальваў Андрэй Кобелеў, з якім ён разам выступаў за «Зеніт» у 2001 годзе.

16 студзеня 2010 года Кержакоў вярнуўся ў «Зеніт»«Динамо» объявило о трансфере Кержакова в «Зенит» . championat.ru, падпісаўшы кантракт на 4 гадыКержаков подписал с «Зенитом» контракт на четыре года . championat.ru. Сума трансферу склала 6,5 млн еўра.

 Міжнародная кар’ера 
У 2002 годзе Алег Раманцаў запрасіў 19-гадовага Кержакова ў зборную Расіі. Дэбют футбаліста ў нацыянальнай камандзе адбыўся ў таварыскім матчы супраць зборнай Эстоніі ў Таліне 27 сакавіка 2002 года.

 Трэнерская кар’ера 
У сакавіку 2018 года быў зацверджаны трэнерам юнацкай зборнай Расіі (юнакоў 2001 года нараджэння)РФС подтвердил назначение Кержакова тренером юношеской сборной России. У верасні 2020 года стаў галоўным трэнерам клуба «Том»Кержаков возглавил «Томь». Па выніках сезона 2020/21 «Том» заняла апошняе месца ў ФНЛ і засталася ў лізе толькі дзякуючы рашэнню КДК аб пераводзе «Чайкі» ў ПФЛ, а Кержакоў пакінуў клуб.

У чэрвені 2021 года ўзначаліў клуб «Ніжні Ноўгарад», які перад гэтым выйшаў у Прэм’ер-лігу. Пакінуў каманду па закачэнні сезона 2021/22, у якім клуб заняў 11-е месца.

У лютым 2023 года быў прызначаны галоўным трэнерам кіпрскай «Карміятысы», аднак ужо ў красавіку пакінуў пасаду.

 Дасягненні 
 Зеніт
 Чэмпіён Расіі: 2010, 2011/2012, 2014/2015
 Пераможца Кубка Расіі: 2010
 Пераможца Суперкубка Расіі: 2011, 2016
 Пераможца Кубка УЕФА: 2007/2008

 Севілья
 Пераможца Кубка УЕФА: 2006/2007
 Пераможца Кубка Іспаніі: 2006/2007
 Пераможца Суперкубка Іспаніі: 2007

 Цюрых
 Пераможца Кубка Швейцарыі: 2016

 Крыніцы 

Катэгорыя:Футбалісты Расіі
Катэгорыя:Ігракі зборнай Расіі па футболе
Катэгорыя:Ігракі ФК Светагорац
Катэгорыя:Ігракі ФК Зеніт Санкт-Пецярбург
Катэгорыя:Ігракі ФК Севілья
Катэгорыя:Ігракі ФК Дынама Масква
Катэгорыя:Ігракі ФК Цюрых
Катэгорыя:Футбольныя трэнеры Расіі
Катэгорыя:Трэнеры ФК Том Томск
Катэгорыя:Трэнеры ФК Ніжні Ноўгарад
Катэгорыя:Трэнеры ФК Карміятыса